Guðmundur Franklín Jónsson skrifaði : Guðmundur Franklín Jónsson : Að einhver maður láti nota sig svona og komi jafnvel fram í erlendum blöðum og geri sig að fífli , veldur mér hugarangri . „ Ég efast um að nokkrar mútugreiðslur hafi átt sér stað eða að fyrirtækið sé eða hafi verið flækt í nokkuð ólögmætt , “ hefur blaðið eftir Björgólfi . Ég hef fylgst með Björgólfi undanfarna áratugi en þekki hann ekki vel þó ég sé málkunnugur og heilsi honum . Mér fannst alltaf soldið til hans koma miðað við allt og alla sem vinna sig upp til æðstu metorða . En eftir að hann fór næstum með Icelandair á hausinn og látinn taka pokann sinn hugsaði ég með sjálfum mér að hann kunni á sinn vitjunartíma og ekkert meira um það . Það er nefnilega kalt á toppnum . Hann skipaði þónokkrar stjórnir í skjóli Þorsteins Más og Samherja eftir sem áður og einnig var hann stjórnarformaður Íslandsstofu sem er kynningararmur íslenska ríkisins . Ekki datt mér í hug að þarna færi keyptur leppur Samherja sem kom svo í ljós þegar hann var skipaður „ bráðabirgðaforstjóri “ Samherja . Að einhver maður láti nota sig svona og komi jafnvel fram í erlendum blöðum og geri sig að fífli , veldur mér hugarangri . Ekki hversu maðurinn er siðblindur og vitlaus heldur sú staðreynd að það sé hægt að kaupa svona menn , eiga þá og beita fyrir lygavagninnn . Maðurinn á sér litlar málsbætur þrátt fyrir hversu ólukkulegur eða óheppilegur starfsmaður Samherja er , já sá sem sá um múturnar niður í Namibíu fyrir Samherja og Þorstein Má . Iðulega þegar menn eru í svindlinu finna þeir leppa af blönduðu sortinni , eins og þennan Jóhannes og td . Eyþór Arnalds , vegna þess að ef að illa fer þá er hægt að koma glæpnum á skúrkinn en ekki hvítflibbann . Eftir þessar síðustu trakteringar Samherja í norsku stórblöðunum líta Norðmenn á Íslendinga sem fífl og ekki var úr háum söðli að detta . Enn eitt vonandi lærum við af þessu að vanda skal til verksins þegar við ráðum menn til þess að koma fram fyrir þjóðina eins og í tilfelli Íslandsstofu , því eitt er víst , ekki á Björgólfur afturkvæmt þangað . Annað sem menn ættu að læra er að láta almannatengla sjá um almannatengsl , ekki „ bráðabirgðaforstjórana “ . Á meðan bíða íslensk stjórnvöld með öndina í hálsinum eftir því hvort namibísk stjórnvöld fari fram á og óski þess að Þorsteinn Már og frændi hans verði framseldir til Namibíu . Katrín veit ekki sitt rjúkandi ráð , enda Samherji peningalegur bakhjarl Vg . Hún samþykkir ekkert sem Bjarni Ben & Co. vill gera fyrr en Samherjamálið er leyst og sjávarútvegsráðherrann Kristján Þór ( okkar maður ) er sparkað . Björn Bjarnason sendist á milli stofnana fyrir Djúpríkið og leggur á ráðin hvernig sé hægt að stoppa framsalið . Steingrímur J. drykkjufélagi Þorsteins Más sefur ekki , enda samviska hans svartari en allra hinna til samans . Gleðilegar stundir , fáið ykkur popp og kók , leggist aftur í hægindastólinn og horfið á Djúpríkið engjast sundur og saman í beinni útsendingu .